ສະຫະພາບຢູໂຣບ ຜ່ອນຜັນ ການລົງໂທດ ຕໍ່ມຽນມາ
ສະຫະພາບຢູໂຣບ ຜ່ອນຜັນ ການລົງໂທດຈໍານວນນຶ່ງ ຕໍ່ມຽນມາ ເພື່ອສະໜອງຕອບ ຕໍ່ການປະຕິຮູບ ທາງການເມືອງ.
ສະຫະພາບຢູໂຣບ ໃນມື້ວັນສຸກວານນີ້ ໄດ້ຜ່ອນຜັນການລົງໂທດຈຳນວນນຶ່ງຕໍ່ມຽນມາເພື່ອ ເປັນການສະໜອງຕອບຕໍ່ການປະຕິຮູບທາງດ້ານການເມືອງທີ່ລິເລີ່ມໂດຍລັດຖະບານພົນລະ ເຮືອນພຽງແຕ່ໃນນາມຂອງປະເທດດັ່ງກ່າວທີ່ໄດ້ ເຂົ້າກຳອຳນາດໃນປີກາຍນີ້ ສະພາລັດຖະມົນຕີຂອງສະຫະພາບຢູໂຣບກ່າວວ່າ ຕົນໄດ້ໂຈະການຈຳກັດໃນການອອກວີຊ່າ ໃຫ້ແກ່ເຈົ້າໜ້າທີ່ອະວຸໂສມຽນມາ 87 ຄົນຮວມທັງປະທານາທິບໍດີ ຮອງປະທານາທິບໍດີ ບັນ ດາສະມາຊິກສະພາແຫ່ງຊາດ ພ້ອມໆກັບສະມາຊິກ ໃນຄອບຄົວຂອງພວກເຂົາເຈົ້າ ການ ເຄື່ອນໄຫວທີ່ວ່ານີ້ ມີຂຶ້ນລຸນຫຼັງລັດຖະບານມຽນມາໄດ້ປ່ອຍພວກນັກໂທດການເມືອງຈຳນວນ ຫຼາຍຮ້ອຍຄົນ ໃນເດືອນມັງ ກອນຜ່ານມານີ້ ທ່ານ Michael Mann ໂຄສົກຂອງສະຫະພາບຢູໂຣບໄດ້ກ່າວເຖິງບັນຍາກາດແຫ່ງຄວາມ ຫວັງກ່ຽວກັບການຮັບມືຂອງສະຫະພາບຢູໂຣບກັບລັດຖະບານຊຸດໃໝ່ຂອງມຽນມາຫຼັງຈາກ ຫຼາຍໆທົດສະວັດໃນການປົກຄອງແບບກົດຂີ່ຂອງລັດຖະບານທະຫານ ນອກນັ້ນ ລັດຖະບານຊຸດໃໝ່ຂອງມຽນມາ ຍັງໄດ້ແຜ້ວທາງໃຫ້ຜູ້ນຳປະຊາທິປະໄຕຂອງມຽນ ມາທ່ານນາງອອງຊານຊູຈີລົງສະມັກແຂ່ງຂັນເອົາບ່ອນນັ່ງໃນການເລືອກຕັ້ງພິເສດຊຶ່ງຈະມີຂຶ້ນ ໃນວັນທີ 1 ເມສາຈະມານີ້ ທ່ານນາງອອງຊານຊູຈີຜູ້ທີ່ເຄີຍໄດ້ຮັບລາງວັນໂນແບລຂະແໜງ ສັນຕິພາບໄດ້ຖືກກັກບໍລິເວນເປັນສ່ວນໃຫຍ່ ໃນໄລຍະສອງທົດສະວັດຜ່ານມາ ຊຶ່ງທ່ານນາງ ຫາກໍຖືກປ່ອຍ ໃນທ້າຍປີ 2010 ຂະນະທີ່ພວກທະຫານໂອນອຳນາດໃຫ້ລັດຖະບານພົນລະ ເຮືອນ